АШЛИ ДЖЪД
МОРГАН ФРИЙМАН
ТЕЖКИ ПРЕСТЪПЛЕНИЯ
Лас Колинас, Салвадор, 1988 г.
Участват още: ДЖИМ КАВИЗЪЛ
АМАНДА ПИЙТ АДАМ СКОТ и др.
Ако имате възможност, посетете панаира на изкуствата в Марин.
Провежда се този уикенд, след Деня на благодарността.
По крайбрежието и в Сан Франциско все още е мъгливо и облачно,
но ни очаква подобрение на времето.
Часът е 7:23.
ТЕСТ ЗА ОВУЛАЦИЯ
Томи, спри го.
Сега е моментът да си направим бебе.
Невъзможно е, първо трябва да оправим теча.
Имаме неотложна работа. - Сега ли?
Червено е. - Ще ти звънна после.
Ами съда? - Затова да побързаме.
7 минути за нас и 15 минути за челна стойка.
Не може ли десет минути за нас? - Девет.
Става.
Чакай, ти трябва да си отгоре.
Вече мислех, че никога няма да го кажеш.
Ще настоявам за нов процес.
Трудна задача, Клер. Нека да помолим за снизхождение.
Председателката на журито не е безпристрастна.
Това е дело за изнасилване. - Довери ми се, Алекс.
Шегувате ли се? - Клиентът ми го заплашва затвор,
а прокурорите правят актив по СNN. - Това е нелепо.
Съдебен заседател номер 9 е жертва на изнасилване
и набира средства на горещ телефон.
Факт, който бе премълчан при подбора на заседателите.
И това едва ли е случайно. - Нима?
Преди 8 години делото е минало през прокуратурата
и не мога да повярвам, че никой не я е разпознал.
Прекалявате!
Това ли е справедливост? - Гари Норис ще получи нов процес.
Жертвата му отново е ощетена. - Наистина й съчувствам,
но нарушаването на правата е недопустимо.
Всеки има право на справедливост.
Поздравления.
Трябва да поговорим. - Умирам си за клюки.
Чист късмет, Кубик. - Колкото и победата на „Бруинс“.
Отбеляза поредната си точка. - Демокрацията е жива.
Провери ми графика. - Служебния или личния? - И двата.
Здравей. - Браво, ти си нашата гордост.
Благодаря. Ще напиша „партньор“ под 1-и януари.
Не знаех, че си ясновидка.
Така ли?
Сериозно ли говориш? - Ще видим.
Не е зле. Но според мен си беше чист късмет.
Присмиваш се, а? - Добре. Просто ти върви.
Имаш още много да учиш. - Нямаш шанс.
Номер 15 в ъгловия джоб. - Ще ти се.
Не е честно.
Не е позволено с лявата ръка.
Мутант такъв!
Гледайте! - Следва репортажът от съда.
Това ли е справедливост? - Гари Норис ще получи нов процес.
Страхотно изглеждаш.
Виж я ти нея!
... нарушаването правата на обвиняемия е недопустимо.
Скъпа, заключи вратата.
В къщата има някой.
Бързо!
Проклети хлапетии.
Всичко е наред. - Пратете веднага патрулна кола.
Добре ли си?
Господи...
Добре съм.
На колко е? - 14 месеца.
Още едно.
Може ли да се запознаем с бебчо?
Каква кукличка!
Ходеше с нещо като тениска.
И после тениските станаха хит.
Сигурно говориш за „Прекрасен живот“.
Семейна идилия. Съвсем в духа на Коледа.
Интересно.
Много интересно. - Ключовете.
Какво има, скъпи?
ФБР!
На земята!
По корем, бързо!
Оставете я на мира!
Мога да ви съдя за няколко милиона, г-н Мълкинс.
Прекомерно използване на сила, тормоз...
Името ми е Мълинс.
Съпругът ми се казва Том Кубик, а не Рон Чапман.
Имате вирус в компютъра. - Нищо му няма на компютъра.
Без малко сте щели да го подпалите. Не ми се обяснявай!
Колегите в Марин са обработили отпечатъците след взлома в дома ви.
Тези на съпруга ви фигурират в базата данни от 12 години.
И в какво го обвиняват? - Не мога да ви кажа.
Имам право да получа информация. - Нямате.
Въпросът опира до военния съд и националната сигурност.
Военния съд?
Слава богу, че те хванах. Реших, че си извън града.
Гледах те по телевизията. Докога ще ти налагат стила си?
Джаки... - Трябват ми пари. Помогни ми.
Хазяинът ме е погнал. Ако ми откажеш, ще ме изгони.
Можеш ли да дойдеш да ме вземеш?
Сетих се. Сигурно е направил нещо, за което дори няма представа.
Стига, Джаки. - Може да е бил свидетел...
Престани, ако обичаш! - Извинявай.
Защо не звънна на другата си сестра?
Защото съм ти единствената. - Ти ми се обади.
Между другото, не сме се виждали от месеци.
Базата е в Сан Лазаро, на 45 минути южно от Лос Анджелис.
Резервирах ти самолетен билет. - С багажа...
И колата под наем... Ще си в базата до 11:30.
Добър ден. Документите, моля.
База на Морската пехота на САЩ, Сан Лазаро, Калифорния
КАРЦЕР
Г-жо Кубик? Джеймс Ернандес. С Рон бяхме в едно подразделение.
Сигурно е било ужасен шок за вас.
Андерсън, Атчисън, Чапман, Грийн.
Рон беше добър пехотинец. Няма да ви задържам. Успех.
В дъното на коридора, госпожо.
Осма стая.
Къде са дрехите му? - Предохранителни мерки.
Върнете му ги! - Подайте жалба до командването.
Наистина ли се казваш Рон Чапман?
Да.
Не знам какво да кажа.
Нямах избор.
Никакъв избор.
Обвиняваха ме за нещо, което не бях извършил.
Повярвай ми, моля те. - Да ти повярвам?
Повярвах, че си израсъл в сиропиталище...
Вярно е. ...че никога не си се женил,
че нямаш деца,
че ме обичаш...
Рон... Том... или както се казваш.
Наистина те обичам. Но не съм го направил.
Кълна ти се, че не съм го направил.
Не исках да ти казвам, за да не те загубя.
Какво е станало?
Адвокатът ми дойде.
Г-жо Кубик? Извинете. Старши лейтенант Ембри. Терънс.
Просто съм младолик.
Е, ще ви оставя...
Ще изчакам.
Нека да поговоря с него.
Как точно да се обръщам към вас? - Лейтенант.
Защо не сте подали молба да му върнат дрехите?
Ще имам грижата. - Аз съм адвокат.
Може ли да видя обвинителния акт? - Обвинителния лист.
Чудесно. Може ли да го видя?
Запознайте ме с основните моменти. - Член 85 - дезертьорство,
член 90 - неподчинение на висшестоящ офицер...
Убийство?!
Да, ако бъде осъден, ще получи смъртно наказание.
Кой представлява обвинението? - Майор Лукас Уолдрън.
Добър ли е? - Най-добрият.
А вие? - Справям се.
Имате ли спечелено дело?
Не.
Аз ще те защитавам. Знам, че не си убил 9 души.
Не искам да се забъркваш. - Късно е вече.
Военното право е различно от... - Ще го изуча.
Ще се борим. Заедно.
Помните ли трите американчета,
които бяха убити в Салвадор през 1988-а,
в едно малко градче - Монте Азул?
Член на някакъв бунтовнически отряд хвърли бомба в едно кафене.
Беше истински пир за медиите. - Всички полудяха.
Изпратиха моя отряд, 27-и, да открие лидера на бунтовниците -
терорист на име Данило Чакон. - Кой издаде заповедта?
Командващият ни офицер в Ладжун, Бил Маркс. Все едно...
Чакайте, бригаден генерал Маркс?
Специалният военен представител в Конгреса Бил Маркс?
Да, по онова време беше полковник.
По негова заповед бяхме изпратени в едно селце - Лас Колинас.
Дори не селце, а по-скоро няколко колиби.
Предполагаше се, че Данило Чакон се укрива там.
Трябваше да е рутинна операция.
Но някой си изпусна нервите.
Чух стрелба и докато изтичам до другия край на селото,
9 души бяха убити.
Възрастни жени, мъже, деца...
Не издържах и се нахвърлих върху този, който ги застреля.
И сега съм обвинен за 9 предумишлени убийства.
Кой го направи? - Ернандес.
Джими Ернандес. Нареди ми да си затварям устата.
Каза, че Маркс щял да го подкрепи, а аз го пратих по дяволите.
Майор Ернандес, адютантът на Маркс? - Да.
Вчера ми се представи в чакалнята.
Какво?
Клер, чуй ме, стой далеч от него.
Той е изключително опасен човек.
Генерал Маркс е най-награждаваният и влиятелен...
А вие твърдите, че той и адютантът му са ви натопили?
Това ли е нашата защита? - Да.
Клер, нямам никакво желание
името на кантората да бъде замесено в този случай.
Никой не знае, че Рон Чапман е Том Кубик.
Съпругът ми е невинен, Алекс. - Естествено.
Не съм във възторг, че името му е замесено в масово убийство.
Само се замисли за възможните последствия.
Ако кантората попадне под обстрел, сама ще си подам оставката.
Джош, нали не си забравил за...
Благодаря. - Мога ли да помогна?
Да, трябва ми адвокат.
Някой с опит във военните дела. - Къде ще бъдеш?
ДАВА СЕ ПОД НАЕМ
Подател: Алекс Франклин Относно: Военен адвокат
Ч. У. ГРАЙМС И СИЕ
Сметка, сметка, Уилям.
Търся Чарли Граймс.
Не ми казвайте, че ви трябва адвокат, защото сте адвокат.
Следях делото Норис. На това му се вика изненада.
Вие ли сте Чарлс Граймс? - Май интериорът не ви е по вкуса.
Добре дошли в „Граймс и Сие“. - Сие?
Дилайла!
Разбрах, че сте работили във Военноправното управление.
В някой предишен живот.
Уволнен сте заради интимна връзка с жената на висш офицер.
Младежки щуротии. Казвайте какво искате.
Мъжът ми е обвинен несправедливо. А адвокат му е някакво хлапе.
Кой е прокурор? - Уолдрън.
Кажете на съпруга си да поиска споразумение.
Военното право не е право, както военната музика не е музика.
Чарли, направо няма да повярваш! Пак ме окошариха.
Две крачки да направя и ми щракват белезниците.
Защото войничето на някое войниче все ти козирува, Лола.
Аз съм по армейската поддръжка. - Интересна услуга.
И ти ли оправяш някой от базата? - Всъщност, да.
Бива ли го адвоката ти? - Да, стига да си размърда задника.
Какъв е отговорът ви, г-н Граймс?
Я изключи тая дивотия! - Приятно ми беше, Лола.
Викат ме в съда след един час. - Един час?!
Джаки? - Дойдох да ти помогна.
Затова са сестрите.
Ама че кич.
Изхвърлил те е, нали?
Нали ти изпратих пари? - Отидоха за дългове.
Трябва ми само телефон. - Защо?
За новата ми работа - ясновидски услуги. Не се смей!
Много съм добра!
Добро утро, лейтенант.
Ще го изтърбуша тоя будилник!
Здрасти, войниче. - Госпожо.
Чу ли, Клер? Нарече ме „госпожо“.
Тръгваме ли? - Да вървим.
Не ми ли е нужен пропуск за предварителния процес?
Засекретени са само заседанията за събитията в Салвадор.
Дано не е решила, че я зяпам. - Кой?
Сестра ви. - Спокойно, тя е ясновидка.
Виж ти, г-н Граймс все пак е решил да влезе в отбора.
Нали знаете, че Чарли Граймс е алкохолик?
Трезв ли сте, г-н Граймс?
От 462 дни, г-жо Кубик.
Не е ли прекрасен животът? Каква е програмата?
Предварителният процес започва след 10 минути.
Какво?
Смятате, че коженото яке не е удачно?
Кой е съдия? - Полковник Фаръл.
Естествено. Прославен полковник пред пенсия.
Ще ни тъпче, защото сме цивилни,
без да му пука за последствията, щом го чака пенсиониране.
Подадохте ли искане? - За недостатъчни доказателства.
Отхвърлено е. - Дори не сте го чели.
Както и Фаръл. „Не“ е ключова дума във военноправната система.
Тогава ще се борим срещу системата. - Не.
Ще играем по правилата.
Иначе със сигурност ще загубим. Нали, Ембри?
Кажи „да, сър“. - Да, сър.
Не ставай глупав. Шапкарите не могат да мислят сами.
Това е предварителна сесия. Не е нужно да правим разкрития.
Имаме ли какво да разкриваме? - Не.
Значи всичко е наред.
Кой е прокурорът? - Съветник по обвинението.
Г-жо Кубик, аз съм майор Уолдрън.
Здравей, Лукас.
Чарли Граймс! Радвам се да те видя. - Глупости.
Всички да станат!
Седнете.
Откривам заседанието по член 39А. Аз съм полковник Фаръл.
Къде е обвиняемият?
Чарли Граймс.
После ще ти обясня.
Сержант Чапман, как ще пледирате?
Преди клиентът ми да отговори, чакам решението ви по искането ни.
Отхвърля се. И за ваше сведение, във военния съд няма „клиенти“.
Сержант Чапман е обвиняемият и очаквам отговора му.
Невинен.
Можете да седнете.
Обвинението пита дали е допустимо
обвиняемият да бъде представляван от съпругата си.
Ваша милост... - Разрешавам.
Настояваме за скорошен процес от съображения за сигурност.
Първото заседание е след 1 седмица. - Възразявам!
Срокът е твърде кратък за подготовка на защитата.
Отхвърля се. Приключихме ли?
Защитата не се отказва от правото си на публичен процес,
гарантирано ни от 6-а поправка.
Случаят засяга секретна информация.
Всеки опит да се изнесе информация в медиите
би бил в нарушение на закона.
Като цивилни лица не сме подчинени на военните закони.
За нас те са само от пожелателен характер.
Цивилни или не,
можете да бъдете лишени от правото да участвате в процеса.
Всички да станат.
Започва се. До скоро.
Казаха ми, че е най-добрият.
Какво те прихвана?
Правилата се отнасят само за теб. Аз играя по моята свирка.
Можеше да ни отстранят. - Твърде рано е.
Не искат да разберем колко се боят от публичен процес.
Ти как мислиш, Ембрио? - Мисля... защо избраха точно мен?
И седемте човека от отряда на Том потвърждават вината му.
Но само двама са в списъка им - Ернандес и Абът. Ами другите пет?
Мъртви са. - Всичките?
Как са умрели? - Двама са загинали в Панама,
един е бил убит, а останалите - при нещастни случаи.
Нещастни случаи?
Познавам няколко частни детективи, бивши Зелени барети.
Може да научим неофициалните версии за смъртта им. Би било полезно.
Трой Абът е в затвора „Ломпок“ за въоръжен грабеж.
Уолдрън се опитва да му издейства условно освобождаване.
Защо ли съм сигурен, че ще успее?
Защото Морската пехота е номер 1. - Това е мотото на армията.
По-добре да поддържаме тезата, че Ернандес е действал самоволно.
Никой няма да повярва, че генерал Маркс е замесен.
Тоест ти не вярваш.
Нямах това предвид. - Вярваш ли на Том или не?
Момчето просто изразява мнение.
Ти нямаш ли си друга работа? - Не.
Желаете ли още кафе, сър? - Не, госпожо.
Съгласен съм с Ембри.
От този Маркс просто лъха благонадеждност.
Само ще запише точка в актива на Ернандес.
Това исках да кажа. - Виж ти, младежът роди мисъл.
Моят телефон ли е? - Не.
Върви по дяволите. - Още една.
Канцеларията на майор Уолдрън. - Да, свържете ме.
Г- жо Кубик? - Здравейте, майоре.
Заповядайте при мен утре в 8 часа. Ще намерим решение.
Ще дойдем.
Не мога да повярвам. Искат споразумение.
Обичам да играя по моята свирка!
Г-н Кубик...
За непредумишлено убийство ще получите само 5 години.
А и като подпишете споразумението за поверителност...
Кажи му да приеме сделката на века.
Скъпи... - Няма да лежа и пет минути
за престъпление, което не съм извършил.
Имате ли представа какво е да си затворен в килия?
Пет години в „Левънуърт“. Ще ме погребат много по-рано.
Значи се отказвате.
Заповядайте. - Няма да е нужно, майоре.
Дойдохме да ви кажем, че не приемаме споразумението.
Г-жо Кубик!
Лично аз се радвам за решението ви, но ще има недоволни.
Споразумението устройва всички ни.
Най-вече майор Ернандес и ген. Маркс. Ще се видим в съда.
Лесното свърши. А то бе мъжът ми да лежи 5 години в затвора.
Хайде, кажи ми, че адвокатите само хабят кислорода.
Мълчанието ти е доста необичайно.
И намали телевизора, ако обичаш.
Мъжът ти изби семейството ми.
Вярно е, адвокатите само хабят кислорода. Откажи се...
Г-жо Кубик?
Избяга навън!
Клер, добре ли си?
Гадове!
Това е работа на Ернандес. По дяволите!
Опитва се да ни сплаши.
Нямаш представа как действат. - От нищо нямам представа.
Какво имаш предвид? - Другия ти живот.
Не ми ли вярваш? - Вярвам ти, разбира се.
Ще мина през детектор на лъжата. - Не се приема в съда.
Няма да го направи заради съда, а заради нас.
Здравей, Рони. Или Томи. Все същият си.
Майоре, нямате право... - Искам да помогна.
Защо си дошъл? - Приеми споразумението, мъжки.
Том! Престани! Не влошавай положението!
Кой пусна майор Ернандес? Няма право да влиза тук!
Той провокира клиента ми! - Защитавате убиец!
Той няма право да влиза тук! - Каза, че е свидетел на защитата.
Нищо подобно! Искам да говоря с началника ви!
Истинското ви име Рон Чапман ли е? - Да.
Ще отговаряте ли честно на въпросите ми
относно събитията в Лас Колинас? - Да.
Причинихте ли смъртта на някого на 15 март 1988 г.?
Минал си. - Естествено.
Наблюдават ли ни? - Не, помещението е сигурно.
Абсолютно сигурно?
Какво имаш предвид?
Не се ли сещаш?
Г-жо подполковник,
имало ли е свидетели на клането?
Да, 7 свидетели идентифицираха Чапман като извършител.
Благодаря.
Нямам повече въпроси, Ваша милост.
Подполковник Лапиер,
вие сте специален агент в бюрото,
което разследва този случай. - Да.
Твърденията ви за изрядността на разследването са във ваша полза.
Просто изразявам мнението си. - Без съмнение.
А дали е възможно
въпросните свидетели да са били инструктирани преди разпита ви?
Възможно е, но малко вероятно.
Знаете ли, че от 7-те свидетели двама са загинали в битка?
Да, знам. - И че още трима млади мъже
също са мъртви? - Да.
Лейтенант Алън е бил блъснат от кола,
сержант Стенстрьом се е удавил,
а третият е паднал от скала.
Правилно. - Нима?
Това е доста интересно, защото току-що си го измислих.
Никой от тях не се е удавил, нито е паднал от скала.
Разполагам със списък с причините за смъртта, ако се интересувате.
Не съм запозната с подробностите. - Нямам повече въпроси.
Разследването е правомерно... - Нямам повече въпроси.
Чарли е. Нали се сещаш за свидетеля, който е бил убит?
Да, при взломна кражба. - Убит е пред очите на жена му.
Чух, че обвинявала военните. - Дали ще говори с нас?
Проблемът е, че е изчезнала.
В неудобен момент ли идвам? - Не.
Да обсъдим разпита на Ернандес. - Тъкмо си почивах...
Понеже до късно работих и...
Не се ядосвай. Аз съм виновна.
Това няма да се отрази на работата ми. Напълно съм готов.
Няма лъжа. Пък и прегледахме документацията.
Клер, чакай. - На теб не може да се разчита!
Като не можах да стана адвокат, поне да се изчукам с такъв.
Затворено е!
Извинете, накъде е Стейт стрийт? - Две пресечки по-надолу.
Да взема ли сирене?
Добре, ще направя омлет. - И аз мога.
„Чедар“, американско, швейцарско... - „Чедар“ става.
Г-жо Чапман.
Кубик. - Нека ви кажа как се препитавам.
Досажда ли ти този ненормалник? Знам как да се разправя с него.
Уча момчетата как да лъжат. - Кой сте вие?
Преподавам техники за измама на детектора на лъжата,
примерно на спец-частите, в случай че бъдат заловени.
Уча ги как да си изградят ново „аз“.
Така, когато лъжат, всъщност не лъжат.
Защо ми го казвате? - Не знам, но вие знаете.
Кой те изпрати? - Беше ми поръчано да ви уведомя,
за да знаете, както всички.
Лека нощ, г-жо Кубик. - Махай се!
Здравей, скъпа. - Вярно ли е?
Кое? - Че са те обучавали да лъжеш.
За какво говориш? - За полиграфа, Том.
Вярно е, но аз казах истината.
Защо не ми каза, че можеш? - Дори не ми е хрумнало.
Вече съм друг човек. - Именно.
Дори не знам кой си. - Само ти ме познаваш, Клер.
Знаеш ли какво... Край.
Вече не ми пука. Аз ги застрелях. Всичките.
За кеф. Защо не? На кого му пука?
Мъжът, до когото се събуждаше, обожава да убива жени и деца.
Без да му мигне окото.
Защото... Кой знае защо, Клер?
Разбираш ли ме?
Разбираш ли за какво ти говоря? - Не.
Тук и стените имат уши.
Те следят всяка наша стъпка.
Кажи ми, Чарли, откъде знаят?
Уместен въпрос, г-жо Кубик.
Виж ти, Чарли Граймс! От сто години не си се вясвал.
За огризките ли си дошъл? - Искам да ти прегледам боклука.
Какъв е проблемът? Я по-полека!
Хвани му краката. Дръж го. - Не, моля ви...
Отказвам да повярвам.
Действителността е по-жестока от романите.
Тери никога не би отишъл там. - Кога го опозна толкова добре?
Прощавайте, г-жо Рон Чапман.
За вълка говорим...
Какво е станало? - „Луси, чакам обяснение.“
Добре ли си? Кой го е направил? - Някакви типове от клуба.
Същите, които знаят всяка наша стъпка.
Как така? - Как са разбрали за полиграфа?
На врачка ли са ходили? - С Уолдрън ли си другаруваш?
В петък всички ходят в клуба. Не говорим по работа.
Чарли, ти си бил пехотинец, знаеш как е.
Клер, ти нали разбираш? - Разбирам, че си уволнен.
Когато делото приключи, ти ще си отидеш, но аз ще остана.
Знаеше ли за това? - Какво?
За нападението над мен и Клер? - Наистина ли смяташ, че бих...
Да отидем в болницата. Може да имаш счупено ребро.
Донеси ми лед, не ми е за сефте.
Няма да дойда за Ернандес. Чух, че са пуснали Трой Абът.
Трябва да го намеря.
Чапман просто превъртя.
Заплашваше жертвите, прехвърляше автомата от ръка в ръка.
Правеше се на мъж. И после ги екзекутира.
Продължавайте, майоре.
Хукнах към южния край на селото, но всички бяха вече мъртви.
Чапман продължаваше да стреля.
С помощта на две от момчетата му изтръгнахме оръжието.
Твърдите, че сержант Чапман се е държал странно,
а сте го оставили да действа сам? - Не очаквах, че ще стигне дотам.
Съден ли е за подобно поведение? - Не.
Не беше ли той „най-опитният и надежден член на 27-и отряд“?
Цитирам дословно вашия рапорт. Веществено доказателство А.
Чапман беше добър пехотинец.
Смел и честен. - Така смятах.
Съвестен пехотинец, който не би прикрил истинския убиец, тоест вас.
Възразявам! - Приема се. Сдържайте емоциите си.
Моля заседателите да не взимат под внимание това обвинение.
Как е възможно седем души, разпръснати из селото,
да са свидетели на едно и също нещо?
Всички дотичаха едновременно. - Колко удобно...
Не е ли по-логично твърдението,
че са били заставени да дадат лъжливи показания?
Не са били заставени да дадат лъжливи показания. Щях да знам.
И щяхте ли да докладвате? - Разбира се, не бих излъгал.
Но, майоре, често се е налагало да лъжете за тайните си мисии.
Доколкото разбрах, сте обучен да мамите полиграфа.
Притежавате ли подобен талант? - Бих го използвал,
само ако съм разпитван от врага. - Уместно уточнение.
Кажете ми, майоре...
Мен за приятелка ли ме смятате?
С пръст не съм я пипнал. Не се занимавам със сводници.
Не съм сводник, спокойно. Де тоя късмет.
Просто нося пратка за... Трой Абът. Вие ли сте?
От кого? - Джими Ернандес, от базата.
Здрасти, Чарлс.
Грейс, какво правиш тук? - Обадиха ми се от базата.
Как ли пък не! На мен се обадиха! - Я млъквай, кучко!
Лъжкиня ми ще ме изкараш? - Писна ми от тая мърла!
Търсиш си белята. - Да не си ми баща я!
Извини се на човека. - Няма.
Да ти се извиня ли, сладурче?
Искаш ли?
Грейси ще ти врътне едно извинение.
Иска ли ти се?
Да ти го кажа ли искаш? Извинявай.
Значи са те пуснали условно? - И ме домъкнаха да свидетелствам.
Какво всъщност е станало? - Помня ли? Отдавна беше.
Някакво клане в Салвадор.
Бас ловя, че някой офицер е издал заповедта.
Не ти ли се пие? - Ами, пие ми се.
За никъде не бързам.
И ти какво отговори?
Кажи де, пръскаме се от любопитство. Гроб сме.
Какво каза? - Че не съм бил наблизо.
А те искат да свидетелствам, че съм го видял да ги убива.
Ще го направиш ли? - Вече дадох показания за ВКП.
Просто ще се придържам към тях.
Какво е ВКП? - Военна криминална полиция.
Ами горкото момче? - Майната му.
Нямах избор. Командирът те пита: „Видя ли Чапман да ги убива?“
Казваш „не“, а той: „Помисли си, иначе с кариерата ти е свършено.“
Всички останали казаха „да“, така че и аз направих същото.
Още един свидетел, все тая, нали така?
911. Откъде се обаждате? - 10145.
Какъв е случаят? - Някой се опитва да влезе вкъщи.
Клер? Отвори.
Не, всичко е наред, извинете.
Клер? - Фалшива тревога.
Чарли, изкара ми ангелите! Къде се дяна онзи?
Пил ли си? - Кой, аз?!
Не, виж сега, жертва съм на трудова злополука.
Онзи тип наблюдаваше къщата. - Навън няма никой.
Ама какво е това чудо?
На диктофон мяза.
Да не би Абът да си е признал, че е дал лъжливи показания?
Не може да бъде. - Може, може. И знаеш ли какво?
Изобщо не е видял кой стреля.
Чарли, нямам думи.
Това доказва, че са го натопили.
Чарли, аз...
Нима мислиш, че току-така ще пожертвам 483 дни трезвеност
и ще започна всичко отначало?
Ще направя кафе. - Не бързай толкова.
Тъй и тъй излязох от правия път,
я дай да ударим още една бутилка. Какво ще кажеш?
Не мога, опитвам се да забременея.
Е, аз нямам такъв проблем.
Определено нямам желание да забременявам.
Закъснявате. - Обвинението иска съвещание.
Дано има защо.
Свидетелят ни Трой Абът е изчезнал.
Уведомихме военна полиция. - Оставили сте го да избяга!
Разполагаме със запис, опровергаващ показанията на Абът.
В кабинета ми! Съдът се оттегля. - Всички да станат!
Нямах избор. Командирът те пита: „Видя ли Чапман да ги убива?“
Казваш „не“, а той: „Помисли си, иначе с кариерата ти е свършено. „
Всички останали казаха „да“, така че и аз направих същото.
Още един свидетел, все тая, нали така?
Без Абът не можем да удостоверим автентичността на записа.
Няма силата на доказателство. - Приели сте показанията на Абът,
а този запис ги оборва и оправдава Рон Чапман.
Показанията са взети от обективна страна.
Той е излъгал, те - също! - Записът не се приема.
Ваша милост! - Не се приема и точка по въпроса.
Майоре?
Обвинението не разполага с други свидетели.
Това е углавно престъпление. Обективен съдия би приел записа!
Защитата започва в петък. - Имаме основания да обжалваме.
Томи, ще обжалваме решението. - Не можеш да се пребориш с тях.
Не говори така. Ще успеем. - Не знаеш с кого си имаш работа.
Спри, преди да пострадаш.
Можем да спечелим. Няма да оставя нещата така!
Какво правиш?
Сигурно са го сложили, когато са инсталирали телефона.
А вие хвърлихте вината върху Тери. Все сте прави!
Да поискаме прекратяване на делото. - Безсмислено е.
Не можем да докажем, че Уолдрън и Ернандес са замесени.
Тогава какво?
Нямаме нито свидетели, нито време.
Нужен ни е генералът. - Не и като свидетел.
Да го посетим ли предлагаш? - Ти ще го посетиш.
Защо аз? Страх ли те е от него?
Не, но няма да ми се зарадва твърде.
Но ти, скъпа моя, си красивата, млада и разтревожена женичка.
Тези игрички не са ми по вкуса.
ХОТЕЛ ОМНИ, ЛОС АНДЖЕЛИС
Генерал Маркс? - Никакви репортери.
Не съм репортер. Приятно ми е - г-жа Клер Кубик.
Адвокат съм на съпруга си, сержант Рон Чапман.
Приятен ден. Нямам какво да ви кажа.
Вие сте издали заповедта отряд 27 да елиминира терористите.
Разкрийте истината. - Как смеете!
Ернандес е загубил самообладание. - Говорите нелепости.
Чуйте това и тогава ми кажете, че говоря нелепости.
Свързахте се с „Граймс и Сие“.
Ако искате да говорите с Чарли, оставете съобщение.
Ако искате да говорите с Дилайла, идете на доктор.
Страхотна идея, няма що. Изрита ме като мръсно коте.
Не бива да допуснем да се измъкнат!
Трябва да открием някой, който е бил там и...
Справки. - „Хералд“.
Запазете тишина и ще направя изявление.
За военен заговор ли става въпрос? - Нямам право да коментирам,
но държа да подчертая, че съпругът ми е невинен.
Миналата седмица един непознат ми каза,
че адвокатите само хабят кислорода.
Като съпруга и адвокат се боя, че справедливостта е поругана,
затова призовавам всеки,
който знае какво е станало в Салвадор, да наруши мълчанието.
Чарли?
Адвокат Клер Кубик настоява, че съпругът й е невинен
и твърдо застава зад него.
Не се сдържа! Всички те видяха по новините.
Здравей, Алекс, очаквах да...
Клер?
Виж...
Утре ще ти пратя оставката си.
Качвай се.
Не.
Чакай! Добре.
Къде отиваме?
Искам да знам истината.
Искам да знам какво е станало в Лас Колинас.
Истината не те интересува.
Интересува те само мъжлето ти да отърве кожата.
Излизай!
Излизай.
Искаш да знаеш за Лас Колинас?
Жени като теб...
Красиви.
Млади.
И старци, молещи се за живота си.
В униформа всички изглеждат еднакво.
Не прави глупости!
Само искам да ти покажа една снимка.
Помня го. Носеше превръзка на окото.
Раната от Монте Азул още кървеше. - Бил е в Монте Азул?
Да. Той уби Данило Чакон.
Чакон провеждаше тайно събрание в кафенето,
а този мъж беше там.
Оттогава му е белегът на окото. - Нали Чакон е взривил кафенето?
Колко сте наивни! Американчетата загинаха по погрешка.
Военните не знаеха, че са там.
Хвърлиха вината върху бунтовниците и хукнаха да търсят лидера им,
въпреки че знаеха, че вече е мъртъв.
Благодаря. - Няма защо.
Виж ти, мис „Новини“. - Пиян си.
Уж обеща да се обадиш, а пък... - Чарли!
Обадих ти се.
Бях навън. Можеше да звъннеш пак. - Мислех, че сме се договорили.
Аз мислех, че сме се договорили.
Мислех, че сме партньори.
Но партньорите не вършат глупости, без предупреждение.
Чарли, открих човека, който ни трябва.
Видял е всичко.
Том е невинен. Това го доказва.
Заговорът е дори по-мащабен, отколкото смятахме.
Трябваш ми трезвен.
Ела, ще те заведа у вас.
Не, Чарли!
Още едно, за изпроводяк. - Не.
Аз ще си платя.
Хайде, партньоре.
Слушам, партньоре.
Какво стана?
Господи!
Това е машинно масло!
Здравей, миличка.
Имах ужасен кошмар.
Сънувах, че съм бременна, а някакви хора ми взеха бебето.
Извади късмет, момиче.
Господинът също.
Изпий това.
Не бери грижа.
Пак ще забременееш.
Какво?
Спокойно, ще си имаш друго.
Джаки?
Не!
Не е честно!
Бъди силна, не се предавай.
Клер, Чарли е. - Влез.
Как ти е вратът? - Добре.
И по-зле е бил от зяпане след хубавици като теб.
Много съжалявам, Клер.
Толкова исках това бебе...
Все си мислех...
...че ми има нещо, че не го заслужавам
или че не ставам за майка.
Но не ми е хрумвало, че ще стане така.
Вече нямам сили. - Недей така. Чуй ме.
Знам какво е да нямаш сили. Бил съм на дъното.
И тъкмо бях тръгнал да изплувам.
Но мисля, че има причина, задето останахме живи. Повярвай го.
Така че за теб и мен, малката, броенето започва от днес.
Имаш още един посетител.
Здравей.
Весела Коледа.
По-добре ли си? - Дължа ви извинение, лейтенант.
Сгрешихме. - Няма нищо.
Е, тук не е особено весело...
Може и да стане.
Ако е вярно, че Ернандес е пострадал при бомбения атентат,
сигурно е получил медицинска помощ. - Едва ли е документирано.
Предполагам, че е настоял, за да си получи застраховката.
ФБР, САН ФРАНЦИСКО
Агент Мълинс!
Ще ви отнема само минутка.
Убеден съм, че не сте дошли заради черните ми очи.
Пресата е приела официалната версия,
но ако Чакон не е взривил кафенето?
Ако Джеймс Ернандес е хвърлил бомбата
и е убил американчетата по погрешка?
Ако атаката над селото е организирана за прикритие?
Не е моя работа. - Само ви моля за съдействие.
Не мога да ви помогна. - Защо не? Имате си източници.
Източници?
Все повтаряте, че не е ваша работа. Чия е тогава?
Кажете ми, чия е? - Голяма досадница сте!
Ернандес е бил ранен при експлозията.
Някъде трябва да има секретен медицински документ.
Чарли, аз съм. - Здрасти, Мак.
Проверих как са умрели свидетелите от отряда на Чапман.
Здравата се изръсих. Ще ти излезе солено.
Вече ми го каза. - Открих жената на убития.
Живее в Мексико. Кълне се, че военните са го убили.
Рана на окото, причинена от шрапнел в Монте Азул
15 март 1988 г.
Чарли обаждал ли се е? - Преди час.
Не било за телефон. - И аз така смятам.
Каза, че заминава за Мексико. - Мексико? Но защо?
Не знам. Ти прибираш ли се? - Да, но ще мина през Лос Анджелис.
Благотворителен бал на Морската пехота
Генерале!
Осмелявам се да ви го отнема.
Ако нямате нищо против.
Открихме истинската причина за атаката над Лас Колинас.
Тя е публично достояние. - Не бих казала.
Джеймс Ернандес е пострадал при атентата в Монте Азул.
Видян е в джипа, от който е хвърлена бомбата,
и е получил медицинска помощ в Сан Салвадор.
Изпратили сте отряда в Лас Колинас за прикритие.
Басните, които ми пробутвате,
трябва да са основани на секретни документи.
Блъфирате, и то доста неумело.
Бихме се радвали да свидетелствате под клетва
и да дадете възможност на съда да проучи доказателствата.
Например секретния документ, носещ дата 15 март 1988 г. -
медицинския картон на Ернандес от болницата „Санта Мария“.
Същия ден, при това близо до Монте Азул.
Нямате срам! Какво ли не правите, за да спасите един убиец.
Ако обвиненията не отпаднат, ще дам гласност на документа.
Не сте ли забелязали, че напоследък не ви върви?
Препоръчвам ви да внимавате. - Не ме е страх от вас.
Веднъж вече оцелях. Въпросът е дали вие ще оцелеете.
Оттеглете обвиненията, иначе ще публикувам документа.
Заради двама ни, сър.
Спрете тук.
Джаки!
Клер? Добре ли си?
Да.
Какво става? - Фаръл ни вика в съда утре в 8.
Уолдрън иска да бъдеш отстранена, защото си говорила с пресата.
Чарли обаждал ли се е? - Цял ден му звънях,
но все се включваше секретарят.
Разполагаме с медицинския картон на Ернандес.
Ще направя всичко по силите си.
Фаръл няма да приеме секретен документ.
Да приемем споразумението тогава. - Късно е вече.
Съжалявам, г-жо Кубик.
Вървете. И по-добре не се връщайте до сутринта.
Просто искам да остана насаме.
Чарли обади ли се? - Не.
Какво става? - Не знам.
Всички да станат.
Седнете.
Майор Уолдрън, г-жо Кубик, приближете се, моля.
Какво е това, по дяволите? - С оглед на националната сигурност
Министерство на отбраната оттегля обвиненията срещу сержант Чапман.
Делото се прекратява. Сержант Чапман, свободен сте.
Здравей, Чарли. В случай че се интересуваш,
ние спечелихме.
Заминаваме за Марин.
Търси ме там.
Надявам се, че си добре.
Господи, погледнете.
Какво да правя? - Нека Джаки да ни вземе с колата.
Дали ще има и на летището? - Сигурно.
Тогава просто карай.
Това ли е? - Да. Всичко хубаво.
Е, малкият, свястно момче излезе. - Ти също, малката.
Благодаря, г-жо Кубик. - Аз ти благодаря. Няма да бързаме.
Ще ви се обадим, като пристигнем, около 7 ч.
ТЕПОСТЛАН, МЕКСИКО
Малко преди да го убият, Пол говори със свой приятел от пехотата,
който не след дълго също бе убит.
Не знам за какво говориха, но Пол се разстрои.
Нямате представа какво е да убият пред очите ти любим човек.
И смятате, че военните са замесени? - Да.
Нямам доказателства, но Пол го познаваше.
Разпозна го по жеста, с който подмяташе оръжието от ръка в ръка.
Пол знаеше кой е убиецът.
Дали кукумявката още е тук?
Най-тежко ми беше, че не мога да те защитя.
Бях безсилен пред жестокостите им.
Трябваше да купя повече шампанско.
Обичам те.
И аз те обичам.
Нали изключи телефона? - Да, но после пак звънях на Чарли.
Клер, аз съм. - Съжалявам, скъпи.
Съжалявам, че ме нямаше днес. - Веднага се връщам.
Не исках да те разочаровам. - Здравей, Чарли.
Наистина нямаше как да дойда. - Защо точно днес?
Ами ако Маркс беше решил да свидетелства?
Знаеш ли, не ми се говори за това. Мислех, че си ми приятел.
Приятел съм ти. - Има си хас.
Поне вдигни един тост за Том. - Слушай...
Винаги съм ти бил приятел. А днес - повече отвсякога.
Какво искаш да кажеш? - Трябва да поговорим.
Но сега моментът не е подходящ. - Къде отиваш?
Сбирките на „Анонимните алкохолици“ не са ли анонимни?
Ще купя още шампанско. - Връщай се бързо.
Маркс ще ни създава ли проблеми?
Том там ли е? - Отиде до магазина.
Сядай на компютъра и извади календара.
Провери къде е бил мъжът ти на 20 януари 1997 г.
Защо? - Провери, важно е.
Бил е в Санта Фе, Ню Мексико на среща с клиент.
10 февруари 1997 г.
Хюстън, Тексас, на панаира. - Слушай, Клер.
На тези дати са убити свидетелите.
Стенстрьом е убит на 20 януари в Санта Фе.
Алън е умрял на 10 февруари в Хюстън.
Ернандес каза, че Том е прехвърлял автомата от ръка в ръка.
С двете ръце ли борави? - Да.
Жената на Стенстрьом каза, че убиецът на мъжа й
е стрелял първо с едната, а после с другата ръка.
Не мога да говоря за това сега.
Съжалявам, Клер. Просто исках да знаеш.
Добре. Трябва да затварям.
Мислех, че си отишъл до магазина.
Объркал съм ключовете.
Не си. Тези са от колата на Джаки.
Какво правиш? - Нищо.
Искаш ли да дойдеш с мен? - Не ми се пие шампанско.
Боли, Том. - Извинявай.
Тогава да си поговорим. - За какво?
За това, за което ти говореше по телефона.
За глупак ли ме смяташ? Очевидно.
Защо не ме попита? Или си споделяш тайните с Граймс?
Твоят живот е една голяма тайна.
Ти ли го направи, Том? На мен можеш да кажеш.
Имам право да знам. Рискувах живота си, загубих бебето.
Ти ли уби онези хора?
Да.
Аз ги убих.
Бях обучен да убивам.
Те ме излъгаха, че са терористи. Казаха да ги разпитам,
а понякога се налага да приложиш сила.
Така и направих. Бях най-добрият и те го знаеха.
А Стенстрьом и Алън? - Много просто.
Стенстрьом ме видя на улицата и каза на Алън,
затова трябваше да ги премахна. Не ме гледай така!
Не го заслужавам.
Извинявай. Уморен съм.
Направих го заради нас. Ще го преодолеем, ще видиш.
Престани!
Боли ме!
Недей така, боли!
Том, престани!
Погледни ме.
Млъкни! Ти си лъжкиня!
Няма да позволя да ме лъжеш.
Лъжкиня!
Не исках да става така.
Всичко е наред.
Съжалявам.
Ч. У. ГРАЙМС И СИЕ
Доста просторна кантора си имаш.
Не говори така, че се плаша. Ще вземеш да ме урочасаш.
Как си? - Добре.
Още ли си със старата си съдружничка?
Да, сигурно е някъде отзад. Заета е с кокала от обяда.
Здравей, ела да те видя.
Все се питам защо не напуснах Сан Лазаро.
И се сетих, че просто няма къде да отида.
Отпред би могло да пише „Граймс и Кубик“.
Трябва да пише Гримолди.
Моминското ми име. И стените трябва да се пребоядисат.
Много съм придирчива към работната среда.
За тук си представям нещо ярко, с контрастен бордюр на прозореца.
Екстериорът е в упадъчен стил, разбирам,
но петната от влага трябва да се махнат. Непременно.
Музика ГРЕИМ РЕВЪЛ
Оператор ТЕО ВАН ДЕ САНДЕ
Сценарий: ЮРИ ЗЕЛЦЕР и КАРИ БИКЛИ
По романа на ДЖОУЗЕФ ФАЙНДЪР
Режисьор КАРЛ ФРАНКЛИН
Превод и субтитри БОРЯНА БОГДАНОВА
Редактор МАРИЯ ПЕЕВА